CELEX: 52013PC0146
Language: lt
Date: 2013-03-12
Title: Pasiūlymas iš dalies keisti Komisijos pasiūlymą COM(2012) 496 dėl EUROPOS PARLAMENTO IR TARYBOS REGLAMENTO, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui, kurių veiklos gairės pateiktos Bendroje strateginėje programoje, bendros nuostatos ir Europos regioninės plėtros fondui, Europos socialiniam fondui ir Sanglaudos fondui taikytinos bendrosios nuostatos, ir panaikinamas Tarybos reglamentas (EB) Nr. 1083/2006

|
			
		
		
		52013PC0146
		
			Pasiūlymas iš dalies keisti Komisijos pasiūlymą COM(2012) 496 dėl EUROPOS PARLAMENTO IR TARYBOS REGLAMENTO, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui, kurių veiklos gairės pateiktos Bendroje strateginėje programoje, bendros nuostatos ir Europos regioninės plėtros fondui, Europos socialiniam fondui ir Sanglaudos fondui taikytinos bendrosios nuostatos, ir panaikinamas Tarybos reglamentas (EB) Nr. 1083/2006 /* COM/2013/0146 final - 2011/0276 (COD) */
			
				
		
		
			
			   	2011/0276 (COD)
Pasiūlymas
iš dalies keisti Komisijos
pasiūlymą COM(2012) 496 dėl
EUROPOS PARLAMENTO IR TARYBOS REGLAMENTO,
kuriuo nustatomos Europos regioninės
plėtros fondui, Europos socialiniam fondui, Sanglaudos fondui, Europos
žemės ūkio fondui kaimo plėtrai ir Europos jūros
reikalų ir žuvininkystės fondui, kurių veiklos gairės
pateiktos Bendroje strateginėje programoje, bendros nuostatos ir Europos
regioninės plėtros fondui, Europos socialiniam fondui ir Sanglaudos
fondui taikytinos bendrosios nuostatos, ir panaikinamas Tarybos reglamentas
(EB) Nr. 1083/2006
Komisijos pasiūlymas COM(2012) 496
iš dalies keičiamas taip:
1) pridedama 57a konstatuojamoji dalis:
„(57a) atsižvelgiant į
neatidėliotiną prioritetą spręsti jaunimo nedarbo
klausimą labiausiai paveiktuose Sąjungos regionuose, turėtų
būti parengta Jaunimo užimtumo iniciatyva, finansuojama pagal
specialų asignavimą ir skiriant tikslinių investicijų iš
Europos socialinio fondo. Jaunimo užimtumo iniciatyva turėtų
būti siekiama teikti paramą reikalavimus atitinkančiuose
regionuose gyvenančiam jaunimui, kuris nedirba, nestudijuoja ir nesimoko.
Jaunimo užimtumo iniciatyva turėtų būti įgyvendinama kaip
investicijų į ekonomikos augimą ir darbo vietų kūrimą
tikslo dalis. “
2) 18 straipsnis pakeičiamas taip:
„18 straipsnis 
Veiklos rezervas
5 proc. kiekvienam BSP fondui ir
valstybei narei skirtų išteklių, išskyrus Europos teritorinio
bendradarbiavimo tikslui skirtus išteklius, Jaunimo užimtumo iniciatyvai ir
EJRŽF reglamento V antraštinei daliai įgyvendinti skirtus išteklius,
sudaro veiklos rezervą, skirstytiną pagal 20 straipsnio nuostatas.“
3) 44 straipsnio 5 dalies pirmasis sakinys
pakeičiamas taip:
„1–4 dalyse nurodytos metinės
įgyvendinimo ataskaitos laikomos priimtinomis, jeigu jose pateikiama visa
tose dalyse ir konkretiems fondams taikomose taisyklėse nurodyta
informacija.“
4) 83 straipsnis pakeičiamas taip: 
„83 straipsnis 
Ištekliai ekonominei, socialinei ir teritorinei
sanglaudai
1.         Biudžetiniams įsipareigojimams
2014–2020 m. laikotarpiu išteklių ekonominei, socialinei ir
teritorinei sanglaudai numatyta [x] EUR 2011 m. kainomis pagal III
priede pateikiamą metinį paskirstymą, iš kurių [x] EUR
yra ERPF, ESF ir Sanglaudos fondui skirti visi ištekliai, o [3 000 000 000] EUR
yra specialus asignavimas Jaunimo užimtumo iniciatyvai. Išteklius programuojant
ir vėliau įtraukiant į Sąjungos bendrąjį
biudžetą, visų išteklių ekonominei, socialinei ir teritorinei
sanglaudai suma yra indeksuojama 2 proc. per metus.
2.         Nepažeisdama šio straipsnio 3
dalies ir 84 straipsnio 7 dalies, Komisija įgyvendinimo aktais priima
sprendimą, kuriuo kiekvienai valstybei narei kasmet paskirsto visus
išteklius fondams pagal IIIa priede nustatytus kriterijus ir metodus ir kuriuo
kiekvienai valstybei narei kasmet paskirsto specialaus asignavimo Jaunimo
užimtumo iniciatyvai išteklius ir pateikia reikalavimus atitinkančių
regionų sąrašą pagal IIIb priede nustatytus kriterijus ir
metodiką. 
3.         Komisijos iniciatyva 0,35 proc.
visų išteklių skiriami techninei pagalbai.“
5) 84 straipsnyje įterpiama ši dalis:
„3a. Jaunimo užimtumo iniciatyvai skiriama [3 000 000 000] EUR
išteklių pagal specialų asignavimą Jaunimo užimtumo iniciatyvai
ir mažiausiai [3 000 000 000] EUR iš ESF tikslinių
investicijų.“
6) 93 straipsnio 2 dalis papildoma antra
pastraipa:
„Pirma pastraipa netaikoma Jaunimo užimtumo
iniciatyvai.“
7) Įterpiamas IIIb priedas:
„IIIb
priedas
Specialaus
83 straipsnyje nurodyto Jaunimo užimtumo iniciatyvai skiriamo asignavimo
metodika
I. Metinis specialaus asignavimo Jaunimo užimtumo
iniciatyvai paskirstymas nustatomas taip:
1. NUTS 2 lygmens regionuose, kuriuose jaunimo
nedarbas 2012 m. sudarė daugiau nei 25 proc. (toliau –
reikalavimus atitinkantys regionai), nustatomas jaunų 15–24 m.
nedirbančių žmonių skaičius.
2. Asignavimo kiekvienam reikalavimus
atitinkančiam regionui dydis nustatomas pagal reikalavimus
atitinkančiame regione nedirbančių jaunų žmonių
skaičiaus ir bendro 1 punkte nurodyto nedirbančių jaunų
žmonių skaičiaus visuose reikalavimus atitinkančiuose regionuose
santykį.
3. Kiekvienai valstybei narei skiriamas
asignavimas yra visiems jos reikalavimus atitinkantiems regionams skiriamų
asignavimų suma. 
II. Į specialų Jaunimo užimtumo
iniciatyvai skiriamą asignavimą neatsižvelgiama taikant IIIa priede
nustatytas viršutinės ribos nustatymo taisykles visų išteklių
asignavimui.“
10) V priede, lentelėje „Teminės ex
ante sąlygos“, įterpiama:
   || „8.6. Tvarus jaunų 15–24 m. žmonių, kurie nedirba, nestudijuoja ir nesimoko, integravimas į darbo rinką: visa apimančios strateginės politikos sistemos buvimas siekiant jaunimo užimtumo srities dokumentų rinkinio tikslų ir ypač nustatant iniciatyvą „Jaunimo garantijos“, atsižvelgiant į [xxx] Tarybos rekomendaciją. || –     Nustatyta visa apimanti strateginė politikos sistema jaunimo užimtumo srities dokumentų rinkinio tikslams siekti ir ypač iniciatyvai „Jaunimo garantijos“ parengti, atsižvelgiant į [xxx] Tarybos rekomendaciją, kuri: –        pagrįsta įrodymais, kuriais įvertinami rezultatai nedirbantiems, nestudijuojantiems ir nesimokantiems jauniems 15–24 m. žmonėms; – nustato sistemą, pagal kurią renkami ir analizuojami duomenys apie iniciatyvą „Jaunimo garantijos“ tinkamais lygmenimis ir kuri suteikia tinkamą įrodymais grindžiamą pagrindą tikslinei politikai plėtoti ir stebi pokyčius, jei įmanoma, atliekant priešingos padėties vertinimą; –        nustato, kurios valdžios institucijos yra atsakingos už iniciatyvos „Jaunimo garantijos“ nustatymą ir valdymą ir koordinuoja partnerystės veiklą visais lygmenimis ir visuose sektoriuose; –        įtraukia visas suinteresuotąsias šalis, kurios yra svarbios sprendžiant jaunimo nedarbo problemą; –        pagrįsta ankstyva intervencija ir aktyvacija; –        apima pagalbines integravimo į darbo rinką priemones, įskaitant priemones įgūdžiams gerinti ir su darbo rinka susijusias priemones. “